stanford-oval/wikipedia huggingface dataset:
Al-Wihdatin pakolaisleiri
Historia

Yhdistyneiden kansakuntien UNRWA perusti Al-Wihdatin pakolaisleirin vuonna 1955 Israelin itsenäisyyssodan palestiinalaispakolaisille. Alkujaan leiri käsitti 1 400 asumusta, joita rakennettiin vuonna 1957 1 260 lisää. Asukkaita leirissä oli alkujaan noin 5 000 ja he olivat pääosin lähtöisin Jaffan ja Jerusalemin väliseltä alueelta.
Al-Wihdatista tuli yski Jordanian palestiinalaisen liikkeen keskuksista 1960-luvulla. Tilanne palestiinalaisten ja Jordanian valtion välillä kärjistyi bvuonna 1970 yhteenotoiksi niinsanotun mustan syyskuun aikana. Jordanian turvallisuusjoukot valtasivat leirin yhteenottojen päätösvaiheessa. Palestiinan vapautusjärjestö menetti huomattavasti kannatusta leirin asukkaiden keskuudessa Oslon rauhanprosessin aikana 1990-luvulla. Sen sijaan kannatustaan kasvatti Muslimiveljeskunnan Jordanian poliittinen haara. Poliittisesti tämä johti niin sanottuun jordanialaistumiseen, Palestiinalainen liike menetti vaikutusvaltaansa, minkä johdosta esimerkiksi toinen intifada ei nostattanut suurempia väkivaltaisuuksia. 1970-luvun tapahtumien jälkeen leiriä myös rakennettiin kiinteämmäksi osaksi Ammanin metropolialuetta. Rakentaminen kiihtyi etenkin Persianlahden sodan seurauksena 1990-luvulla, kun satojatuhansia palestiinalaisia saapui Jordaniaan Kuwaitista ja muista Persianlahden maista. Al-Wihdat houkutteli uusia muuttajia halpojen asuntojensa avulla. Samalla siitä kehittyi Etelä-Ammanin liike-elämän ja palveluiden keskus. Työttömyys ja köyhyys ovat kuitenkin muodostaneet huomattavan ongelman.
Väestö

Al-Wihdatissa asui UNRWAn mukaan vuonna 2023 61 795 virallisesti rekisteröityä pakolaista. Palestiinalaispakolaisten ohella leirillä asuu tuhansia pakolaisia Irakista, siirtotyöläisiä Egyptistä ja paikallisia domeja eli romaneja.
Iso maailma

| Iso maailma> It’s a Big Big World |
| --- | --- |
Tyyli:  lastenohjelma
Kestoaika:  30 min
Luoja(t):  Mitchell Kriegman
Alkuperämaa:  Yhdysvallat
Verkko:   PBS Kids,  Yle TV2
Tuotantokausia:  2
Jaksoja:  47
Aiheesta muualla
IMDb
Iso maailma (engl. It’s a Big Big World) on yhdysvaltalainen lastenohjelma, jota esitettiin vuosina 2006–2010. Sarjan on luonut Mitchell Kriegman, jonka aiempaa tuotantoa on muun muassa Sinisen talon nalle.
Ensimmäiset 40 jaksoa esitettiin Yhdysvalloissa tammikuusta huhtikuuhun 2006. Suomessa Yleisradio osti sarjan esitysoikeudet, ja ohjelmaa alettiin esittää osana Yle TV2:n Pikku Kakkosta tammikuussa 2009. Uusintoja on nähty Yle TV2:lla vuosina 2011 ja 2012. Myönteisen vastaanoton takia sarjaa tuotettiin vielä seitsemän uutta jaksoa, jotka näytettiin Yhdysvalloissa marraskuusta 2009 tammikuuhun 2010.
Iso maailma sijoittuu Etelä-Amerikan viidakkoon. Sarjan päähenkilö on Unto-laiskiainen, joka asuu Puumaassa ystäviensä kanssa. Sarja opettaa lapsille tieteestä ja ympäristöstä musiikin ja huumorin avulla. Sarja on suunnattu 4–7-vuotiaille lapsille. Iso maailma on luotu Shadowmation-tekniikalla, joka on yhdistelmä bunraku-nukketeatteria ja tietokoneanimaatiota. Kriegman on sanonut alkaneensa kehittää sarjan konseptia syyskuun 11. päivän terroritekojen jälkeen, kun hän halusi näyttää lapsille, että maailmalla on myös kaunis puoli.
Hahmot

Unto (Snook)
Nuula (Smooch)
Niilo (Winslow)
Pasi (Bob)
Tirpunen (Burdette)
Martta (Madge)
Riku (Ick)
Oko (Oko)
Samu (Wartz)
Jaksot > Ensimmäinen tuotantokausi

| # | Suomenkielinen nimi | Englanninkielinen nimi |
| --- | --- | --- |
| 1 | Missä hän on? | Not Found Here |
| 2 | Muurahaisen näkökulma/Muuttopuuhia | Ant Ray Vision/Moving on Up |
| 3 | Tasapaino/Yksinäinen Riku | Balance/Ick Alone |
| 4 | Kuningatar Tirpunen/Yksi apina liikaa | Burdette Queen Ant/One Monkey Too Many |
| 5 | Näkemiin, ystäväni/Lentävä apina | My Friend Will Bee Right Back/Learning to Fly |
| 6 | Henki/Kilpi | Spirit/Shell |
| 7 | Synttäriseikkailu/Kaikki muuttuu | Out on a Limb/The More Things Change |
| 8 | Tanssitaan!/Puun kuningas | Dancing/King of the Tree |
| 9 | Tirpunen ja sulkasato/Lämmintä jäätä | Bourdette Bald Eagle/Hot Ice |
| 10 | Värikästä elämää/Nuulan toukkaystävä | Color My World/Smooch's Caterpillar |
| 11 | Mini-apina/Viisi aistia | Mini Monkey/The Five Senses |
| 12 | Samun jumppatuokio/Hellepäivä | Wartz's Workout/Hot Enough For You? |
| 13 | Tuulinen yö/Näkemiin, Taimi | Windy Night/So Long Planty |
| 14 | Sateenkaari/Minne marjat katosivat? | Hold on Rainbow/Where Have All the Berries Gone? |
| 15 | Mahla-kuume/Kasvukipuja | Sappy Monkey/Growing Pains |
| 16 | Voihan aivastus!/Hyvää yötä, Samu | The Big Sneeze/Go to Sleep Wartz |
| 17 | Kaatopaikalla/Liikkuva auringonkukka | Down in the Dumps/Who Moved My Sunflower? |
| 18 | Kutinaa/Kaikki menee vielä oikein hyvin | The Itch/Everything Will Be Just Fine |
| 19 | Lehdestä asiaa/Puunhoitoa latvasta juuriin! | What a Wonderful Leaf/Roots Rock |
| 20 | Jalanjälkiä/Kartta | Making Tracks/Map It Out |
| 21 | Piilosilla/Pidä huolta itsestäsi | Hide and Seek/Take Care of Yourself |
| 22 | Puumaapäivä/Puumaan herkkuja | World Tree Day/World Tree Cuisine |
| 23 | Omenoita taivaalta/Fiksumpi kuin luulet | The Sloth Must Be Crazy/Smarter Than You Think |
| 24 | Kala kuivalla maalla/Tirpusen pesä | Fish Out of Water/Burdette's Nest |
| 25 | Luut/Paljon hyvää ruokaa | Bones/Food and Plenty of It |
| 26 | Mehiläisen pistos/Kasvaminen | The Sting/Growing |
| 27 | Suuri kilpailu/Olet mitä olet | The Big Race/You Are What You Are |
| 28 | Martta kadoksissa/Muurahaiskarhun laulukirja | Madge is Missing/The Anteater Songbook |
| 29 | Parane pian, kuu!/Aikaa on | Get Well Moon/Take Your Time |
| 30 | Lintu-tarina/Ystävyys | A Bird Tale/Friendship |
| 31 | Silmät ja nenät/Unton laulukirja | Eyes and Noses/Snook's Songbook |
| 32 | Kuoriutuminen/Metsän ääniä | The Hatch/Sounds of the Forest |
| 33 | Sappanpuun vartijat/Tutkimusmatkailua | Guardians of the Sappenwood Tree/Over the Hills and Far Away |
| 34 | Okon syntymäpäivä/Kuka pyydystää kärpäsen? | Oko's Birthday/Spinning a Tale |
| 35 | Kaiku/Sydämen lyönnit | Echoes/A Good Heartbeat |
| 36 | Iso vesilammikko/Okon laulukirja | Big Big Waterhole/Oko's Songbook |
| 37 | Lentävä kala/Nuulan ja Niilon laulukirja | Flying Fish/Smooch and Winslow's Songbook |
| 38 | Laiskiais-luento/Avokado-kuningatar | Sloth Lessons/The Avocado Queen |
| 39 | Ääntelyä/Samun sukupuu | In Good Voice/Wartz's Family Tree |
| 40 | Yökylässä/Katoava vesilammikko | Sleepover/The Disappearing Waterhole |
Jaksot > Toinen tuotantokausi

| # | Englanninkielinen nimi |
| --- | --- |
1: Hanging with a Sleepy Sloth/Enough Is Enough
2: Winslow Is It/The Fourth R
3: Making New Friends/Little Things
4: Things That Go Bump/What's That Smell
5: Why Can't I Fly/Big Big Dinner Party
6: Winslow's Gone Bananas/I Love Purple
7: Big Book of Babies/Club Craze
Aiheesta muualla

Sarjan verkkosivut (arkistoitu) (englanniksi)
Ágios Ioánnis (Arkadia)

| Ágios Ioánnis Άγιος Ιωάννης |
| --- | --- |
 Ágios Ioánnisin kylää.
 Ágios Ioánnis
 Koordinaatit: 37°21′37″N, 22°38′9″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Arkadia
Kunta:  Vóreia Kynouría
Hallinto:  
 – Asutustyyppi:  kylä
 – Kallikrates-koodi:  4002000102
Korkeus:  750 m
Väkiluku (2021):  70
Aikavyöhyke:  UTC+2
 – Kesäaika:  UTC+3
Postinumero:  220 01
Suuntanumero(t):  2755
Ágios Ioánnis (kreik. Άγιος Ιωάννης) on Kreikan kylä, joka kuuluu hallinnollisesti Vóreia Kynourían kuntaan, Arkadian alueyksikköön ja Peloponnesoksen alueeseen. Kylän väkiluku on 70 (2021).
Ágios Ioánnisin Pyhän Georgioksen (Ágios Geórgios) kirkko.
Ágios Ioánnisin kylä sijaitsee Arkadian itäosassa noin 41 kilometriä kaakkoon Trípolin kaupungista. Se on rakennettu noin 750 metrin korkeuteen merenpinnasta laskettuna. Ágios Ioánnis on osa Ástroksen kaupunkiyhdyskuntaa. Kylä on saanut nimensä siellä olevasta Johannes Kastajalle (Ágios Ioánnis o Pródromos) omistetusta kirkosta.
Aiheesta muualla

Kuvia tai muita tiedostoja aiheesta Ágios Ioánnis Wikimedia Commonsissa
Diró

| Diró Διρό |
| --- | --- |
 Diró
 Koordinaatit: 36°43′36″N, 22°29′57″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Lakonia
Kunta:  Anatolikí Máni
Hallinto:  
 – Asutustyyppi:  kylä
 – Kallikrates-koodi:  4302011102
Väkiluku (2021):  13
Aikavyöhyke:  UTC+2
 – Kesäaika:  UTC+3
Diró (kreik. Διρό, kath.kreik. Διρόν, Dirón) on Kreikan kylä, joka kuuluu hallinnollisesti Anatolikí Mánin kuntaan, Lakonian alueyksikköön ja Peloponnesoksen alueeseen. Kylän väkiluku on 13 (2021).
Passaváksen linnan muuria lähellä Dirón kylää.
Dirón kylä sijaitsee Mánin niemimaan itäosan sisämaassa noin 46 kilometriä etelään Spártin kaupungista ja noin kolme kilometriä sisämaahan Lakonianlahden rannasta. Se on osa Marathéan kyläyhdyskuntaa. Antiikin ajan Lasin kaupunki sijaitsi nykyisen kylän lähellä. Sen akropoliilla, joka on heti nykyisen kylän itäpuolella, on nykyisin keskiaikaisen Passaváksen linnan rauniot.
Eemeli Raittinen

| Henkilötiedot |
| --- | --- | --- | --- |
Syntymäaika: 3. helmikuuta 2000 (ikä 24)
Syntymäpaikka: , Suomi
Pelipaikka: hyökkääjä
Pituus: 196 cm
Seura
Seura: OLS
Pelinumero: 31
Junioriseurat
: Ylöjärven Ilves
: Tampereen Ilves
Seurat
| Vuodet | Seura | O | (M) |
| 2019-2020 | Ilves | 16 | (0) |
| 2018-2020 | → Ilves 2 | 41 | (16) |
| 2019 | → FC Haka | 2 | (1) |
| 2021-2022 | HJS | 46 | (22) |
| 2023 | AC Oulu | 2 | (0) |
| 2023-2024 | → OLS | 48 | (25) |
 Seurajoukkueuran tilastot kattavat vain kansalliset sarjat, päivitetty 10. lokakuuta 2024.
Eemeli Raittinen (s. 3. helmikuuta 2000) on suomalainen jalkapalloilija, joka pelaa hyökkääjänä Ykkösen OLS:n riveissä. Hän on pelannut aikaisempina vuosina Veikkausliigaa Ilveksen ja AC Oulun riveissä.
Eemeli Raittinen aloitti jalkapalloilun juniorina Ylöjärven Ilveksen riveissä, mutta siirtyi jo juniorivuosinaan Tampereen Ilvekseen. Tampereen Ilveksessä hän on pelannut kausilla 2019-2020 18 ottelussa ja pääosan peleistä Ilveksen Kakkosjoukkueessa. Hän kävi kaudella 2019 lainalla kaksi ottelua Ykkösessä pelanneen FC Hakan riveissä. Kaudeksi 2021 hän siirtyi Hämeenlinnaan Kakkosessa pelanneen HJS:aan, jossa pelasi vielä seuraavankin kauden. Kaudeksi 2023 Raittinen siirtyi Ouluun AC Oulun organisaation riveihin aloittaessaan Oulun yliopistossa lääketieteen opinnot. Kaudella 2023 hän pelasi Veikkausliigaa AC Oulun riveissä kahdessa ottelussa, mutta pääosin hän pelasi AC Oulun reservijoukkue OLS:ssä Kakkosta ja kaudella 2024 Ykköstä.
Kauden 2024 loppuun mennessä Raittinen on pelannut Veikkausliigaa Ilveksen ja AC Oulun riveissä kaikkiaan 18 ottelussa.
Långasjö

| Långasjö |
| --- | --- |
 Långasjö
 Koordinaatit: 56°34′43″N, 15°26′52″E 
Valtio:   Ruotsi
Lääni:  Kalmarin lääni
Maakunta:  Småland
Kunta:  Emmaboda
Väkiluku (2021):  342
Infobox OKVirheellinen NIMI-arvo: 
Långasjö on taajama Emmabodan kunnassa Kalmarin läänissä Smålandin historiallisessa maakunnassa Ruotsissa. Taajamassa oli 432 asukasta vuonna 2021.
Tunnettuja henkilöitä

Ingemar Mundebo (1930–2018), poliitikko
Aiheesta muualla

Kuvia tai muita tiedostoja aiheesta Långasjö Wikimedia Commonsissa
Giakoumaíïka

| Giakoumaíïka Γιακουμαίϊκα |
| --- | --- |
 Giakoumaíïka
 Koordinaatit: 37°16′15″N, 22°16′23″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Lakonia
Kunta:  Spárti
Hallinto:  
 – Asutustyyppi:  kylä
 – Kallikrates-koodi:  4301060703
Väkiluku (2021):  8
Aikavyöhyke:  UTC+2
 – Kesäaika:  UTC+3
Giakoumaíïka (kreik. Γιακουμαίϊκα) on Kreikan kylä, joka kuuluu hallinnollisesti Spártin kuntaan, Lakonian alueyksikköön ja Peloponnesoksen alueeseen. Kylän väkiluku on 8 (2021).
Giakoumaíïkan kylä sijaitsee Lakonian pohjoisosassa lähellä Arkadian alueyksikön rajaa noin 39 kilometriä pohjoisluoteeseen Spártin kaupungista ja noin 29 kilometriä eteläkaakkoon Megalópolin kaupungista. Se on rakennettu Evrótas-joen sivujoen Kotitsiánin varrelle ja sijaitsee hieman länteen jokien yhtymäkohdasta. Giakoumaíïka on osa Logkaníkoksen kyläyhdyskuntaa.
Antiikin ajan Belbinan (myös Belemina) kaupunki sijoitetaan nykyisen kylän tienoille. Kylän lähellä sijaitsevat myös keskiaikaisen Chelmóksen linnan rauniot. Sen paikalla sijaitsi antiikin aikana spartalainen rajalinnoitus Athenaion.
Grillby

| Grillby |
| --- | --- |

 Grillby
 Koordinaatit: 59°37′34″N, 17°15′28″E 
Valtio:   Ruotsi
Lääni:  Uppsalan lääni
Maakunta:  Upplanti
Kunta:  Enköping
Väkiluku (2021):  1 109
Grillby on taajama Enköpingin kunnassa Uppsalan läänissä Upplannin historiallisessa maakunnassa Ruotsissa. Taajamassa oli 1 109 asukasta vuonna 2021.
Aiheesta muualla

Kuvia tai muita tiedostoja aiheesta Grillby Wikimedia Commonsissa
Karvelás

| Karvelás Καρβελάς |
| --- | --- |
 Karvelásin kylää ja Neitsyt Marian (Panagía) kirkko.
 Karvelás
 Koordinaatit: 36°43′52″N, 22°28′39″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Lakonia
Kunta:  Anatolikí Máni
Hallinto:  
 – Asutustyyppi:  kylä
 – Kallikrates-koodi:  4302010601
Väkiluku (2021):  226
Aikavyöhyke:  UTC+2
 – Kesäaika:  UTC+3
Karvelás (kreik. Καρβελάς) on Kreikan kylä, joka kuuluu hallinnollisesti Anatolikí Mánin kuntaan, Lakonian alueyksikköön ja Peloponnesoksen alueeseen. Kylän väkiluku on 226 (2021).
Karvelásin kylä sijaitsee Mánin niemimaan itäosan sisämaassa noin 49 kilometriä etelään Spártin kaupungista ja noin viisi kilometriä sisämaahan Lakonianlahden rannasta. Kylän rakennuskantaan kuuluu useita Mánille tyypillisiä tornimaisia kivitaloja.
Karvelás muodostaa myös laajemman kyläyhdyskunnan (Δημοτική Κοινότητα Καρβελά, Dimotikí Koinótita Karvelá), johon kuuluvat varsinaisen Karvelásin kylän lisäksi kylät Gefyráki ja Petrovoúni. Koko yhdyskunnan väkiluku on 322 (2021).
Hermanni Vuorisalo

Hermanni Vuorisalo (s. 1986) on suomalainen muotoilija. Hän on lähtöisin Raumalta.
Vuorisalon suunnittelema koivuvanerista valmistettu Tuomaantähti-koriste sai Vuoden Uutuustuote 2023 -palkinnon Euroopan suurimmilla kädentaitoalan messuilla Tampereella. Se perustuu perinteiseen Tuomaanristi-koristeeseen.
Vuorisalo on suunnitellut Majestro-rusetin, jossa oleva nfc-siru sisältää rusetin valmistus- ja omistajatiedot. Petteri Orpolla oli sellainen vuonna 2022 Linnan juhlissa.
Aiheesta muualla

Syyskuun tavaramerkki: SÖÖR. Rusetööri valmiina myös kahvikärräilyyn Prh.fi
Taito: Vuoden uutuustuote - Tuomaantähti! Taito.fi.
Talvikki Salin: Tuomaantähti on perinnekoristeen moderni versio – Halikossa valmistetusta koristeesta tuli heti hittituote  21.11.2023. Salon Seudun Sanomat.
Marianne Rovio: Tuomaantähti tuikkuu perinteitä  2.12.2023. Kaupunkimedia Aamuset.
Ølven kirkko

| Ølven kirkko Ølve kyrkje |
| --- | --- |

Sijainti:  Kvinnherad, Norja
Kirkkokunta:  Norjan kirkko
Hiippakunta:  Bjørgvinin hiippakunta
Rakentamisvuosi:  1861
Materiaali:  puu
Istumapaikkoja:  230
Lisää rakennusartikkeleitaArkkitehtuurin teemasivulla
Ølven kirkko (norj. Ølve kyrkje) on Kvinnheradin kunnassa Norjassa sijaitseva puinen pitkäkirkko vuodelta 1861.
Aiheesta muualla

Kuvia tai muita tiedostoja aiheesta Ølven kirkko Wikimedia Commonsissa
Arvela

Arvelatarkoittaa muun muassa seuraavi:
Sukunimi

Aarno Arvela (1946–2011), suomalainen asianajaja
Lasse Arvela (s. 1947), Suomen verotuksen ja verolainsäädännön tuntija
Werner Arvela (1886–1959), Someron Linjan johtaja, Auto-Arvelan perustaja
Muut

Idman & Arvela, kosmeettisten tuotteiden valmistaja
Auto-Arvela, Someron linjan tytäryhtiö
Malmön raatihuone

| Malmön raatihuone> Malmö rådhus |
| --- | --- |
 Raatihuone vuonna 2018.
Osoite:  Stortorget 2
Sijainti:  Malmö, Ruotsi
Rakennustyyppi:  raatihuone
Valmistumisvuosi:  1530-luku, uudistettu 1860-luvulla
Suunnittelija:  Helgo Zettervall
Runkorakenne:  tiili
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Malmön raatihuone (ruots. Malmö rådhus) on Malmössä Stortorgetin koillislaidalla sijaitseva entinen kaupungintalo, joka rakennettiin alun perin 1530-luvulla. Alkuperäisestä rakennuksesta on jäljellä vain kellarikerros. Raatihuonetta laajennettiin ja sen ulkoasua muutettiin myöhemmin useita kertoja. Vuosien 1812–1813 remontissa se sai uusklassisen ilmeen. Helgo Zettervallin johdolla rakennus muutettiin uusrenessanssipalatsiksi 1860-luvulla. Zettervall uskoi palauttaneensa raatihuoneen alkuperäiseen asuunsa, mikä ei kuitenkaan pitänyt paikkaansa.
Malmön poliisi toimi raatihuoneen kellarissa ennen oman poliisitalonsa valmistumista vuonna 1912. Kellari on ollut myös arkisto- ja ravintolakäytössä.
Vuonna 1727 alkaneen, hetkeksi 1800-luvulla katkenneen perinteen mukaisesti joulurauha julistetaan raatihuoneen parvekkeelta jouluaattona kello 12.
Kuvia

Uusklassinen raatihuone ennen muutostöitä 1860-luvulla.
Aiheesta muualla

Kuvia tai muita tiedostoja aiheesta Malmön raatihuone Wikimedia Commonsissa
Georeferointi

Georeferointi on eräänlainen koordinaattimuunnos, jossa digitaalisen aineiston, kuten kartan, ilmakuvan tai pistepilven sisäinen koordinaatisto suhteutetaan spatiaaliseen referenssijärjestelmään, jonka myötä digitaalinen tieto on sidottu sijaintiin todellisessa maailmassa. Termi voi viitata matemaattisiin kaavoihin, joita käytetään muunnoksen suorittamiseen, kuvatiedoston rinnalle tai sisälle tallennettuihin metatietoihin, joilla muunnos määritetään, tai prosessiin, jossa kuva sovitetaan manuaalisesti tai automaattisesti todelliseen maailmaan tällaisen metatiedon luomiseksi. Yleisin tulos on, että kuva voidaan integroida visuaalisesti ja analyyttisesti muihin paikkatietoihin paikkatieto- ja kaukokartoitusohjelmistoissa.
Käytettävissä on useita matemaattisia menetelmiä, mutta tyypillisesti prosessissa tunnistetaan useita maastokontrollipisteitä, joiden sijainti kuvassa ja maastossa tunnetaan, minkä jälkeen käytetään käyränsovitustekniikoita parametrisen (tai kappalemääräisen parametrisen) kaavan luomiseksi muun kuvan muuntamiseksi. Kun kaavan parametrit on tallennettu, kuva voidaan muuntaa dynaamisesti piirtämisen yhteydessä tai uudelleennäytteistää georeferoidun rasterimuotoisen tiedoston tai ortokuvan luomiseksi.
Motivaatio

Georeferointi on ratkaisevan tärkeää, jotta ilma- ja satelliittikuvista, yleensä rasterikuvista, saadaan käyttökelpoisia kartoituksessa, sillä se selittää, miten muut tiedot, kuten edellä mainitut GPS-pisteet, liittyvät kuvaan.
Erittäin olennainen tieto voi sisältyä eri ajankohtana tuotettuihin tietoihin tai kuviin. Näitä tietoja voidaan haluta joko yhdistää tai verrata nykyisin saatavilla oleviin tietoihin. Jälkimmäisen avulla voidaan analysoida tutkittavien piirteiden muutoksia tietyn ajanjakson aikana.
Eri kartoissa voidaan käyttää eri projektiojärjestelmiä. Georeferointityökalut sisältävät menetelmiä näiden karttojen yhdistämiseen ja päällekkäin asettamiseen mahdollisimman pienellä vääristymällä.
Käännös suomeksi
2. jääkäriprikaati

2. Jääkäriprikaati tarkoittaa seuraavia asioita:
2. Jääkäriprikaati  Suomen sisällissodassa suomalaisista jääkäreistä pääosin muodostettu prikaati
2. Jääkäriprikaati jatkosodassa 1941 perustettu jääkäriprikaati
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”2. jääkäriprikaati”, voi hakea sivunnimihaulla, laajalla sivunnimihaulla tai tekstihaulla.
Eidin kirkko (Rauma)

| Eidin kirkko Eid kyrkje |
| --- | --- |

Sijainti:  Rauma, Norja
Kirkkokunta:  Norjan kirkko
Hiippakunta:  Møren hiippakunta
Rakentamisvuosi:  1797
Materiaali:  puu
Istumapaikkoja:  190
Lisää rakennusartikkeleitaArkkitehtuurin teemasivulla
Eidin kirkko (norj. Eid kyrkje) on Rauman kunnassa Møren ja Romsdalin läänissä Norjassa sijaitseva puinen pitkäkirkko vuodelta 1797.
Aiheesta muualla

Kuvia tai muita tiedostoja aiheesta Eidin kirkko (Rauma) Wikimedia Commonsissa
Husnesin kirkko

| Husnesin kirkko Husnes kyrkje |
| --- | --- |

Sijainti:  Kvinnherad, Norja
Kirkkokunta:  Norjan kirkko
Hiippakunta:  Bjørgvinin hiippakunta
Rakentamisvuosi:  1874
Materiaali:  puu
Istumapaikkoja:  280
Lisää rakennusartikkeleitaArkkitehtuurin teemasivulla
Husnesin kirkko (norj. Husnes kyrkje) on Kvinnheradin kunnassa Norjassa sijaitseva puinen pitkäkirkko vuodelta 1874.
Aiheesta muualla

Kuvia tai muita tiedostoja aiheesta Husnesin kirkko Wikimedia Commonsissa
Mýloi (Argolis)

| Mýloi Μύλοι |
| --- | --- |
 Mýloin kylää.
 Mýloi
 Koordinaatit: 37°33′13″N, 22°43′0″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Argolis
Kunta:  Árgos-Mykínes
Hallinto:  
 – Asutustyyppi:  kylä
 – Kallikrates-koodi:  4102050101
Korkeus:  29 m
Väkiluku (2021):  806
Aikavyöhyke:  UTC+2
 – Kesäaika:  UTC+3
Postinumero:  212 00
Suuntanumero(t):  2751
Mýloi (kreik. Μύλοι) on Kreikan kylä, joka kuuluu hallinnollisesti Árgos-Mykínesin kuntaan, Argoliin alueyksikköön ja Peloponnesoksen alueeseen. Kylän väkiluku on 806 (2021).
Mýloin satama.
Mýloin kylä sijaitsee Argoliinlahden rannalla noin kymmenen kilometriä etelään Árgoksen kaupungista. Mýloi muodostaa myös laajemman kyläyhdyskunnan (Δημοτική Κοινότητα Μύλων, Dimotikí Koinótita Mýlon), johon kuuluvat varsinaisen Mýloin kylän lisäksi kylät Kalamáki ja Kougaíika. Koko yhdyskunnan väkiluku on 940 (2021).
Muinaisen Lernan arkeologinen alue sijaitsee heti nykyisen kylän eteläpuolella. Kylän länsipuolella olevalla kukkulalla on keskiaikaisen, 1200- tai 1300-luvulla rakennetun Kivérin linnan (myös Lérnan linna, Mýloin linna) rauniot. Sen lähellä ovat samalla aikakaudella rakennetun niin kutsutun Kivérin tornin eli ”Prinsessan tornin” rauniot.
Aiheesta muualla

Kuvia tai muita tiedostoja aiheesta Mýloi Wikimedia Commonsissa
Fjelbergin kirkko

| Fjelbergin kirkko Fjelberg kyrkje |
| --- | --- |
 Kirkko vuonna 2017.
Sijainti:  Kvinnherad, Norja
Kirkkokunta:  Norjan kirkko
Hiippakunta:  Bjørgvinin hiippakunta
Rakentamisvuosi:  1722
Materiaali:  puu
Istumapaikkoja:  160
Lisää rakennusartikkeleitaArkkitehtuurin teemasivulla
Fjelbergin kirkko (norj. Fjelberg kyrkje) on Kvinnheradin kunnassa Norjassa sijaitseva puinen pitkäkirkko vuodelta 1722.
Aiheesta muualla

Kuvia tai muita tiedostoja aiheesta Fjelbergin kirkko Wikimedia Commonsissa
Varaldsøyn kirkko

| Varaldsøyn kirkko Varaldsøy kyrkje |
| --- | --- |

Sijainti:  Kvinnherad, Norja
Kirkkokunta:  Norjan kirkko
Hiippakunta:  Bjørgvinin hiippakunta
Rakentamisvuosi:  1885
Materiaali:  puu
Istumapaikkoja:  390
Lisää rakennusartikkeleitaArkkitehtuurin teemasivulla
Varaldsøyn kirkko (norj. Varaldsøy kyrkje) on Kvinnheradin kunnassa Norjassa sijaitseva puinen pitkäkirkko vuodelta 1885.
Aiheesta muualla

Kuvia tai muita tiedostoja aiheesta Varaldsøyn kirkko Wikimedia Commonsissa
Uskedalin kirkko

| Uskedalin kirkko Uskedal kyrkje |
| --- | --- |
 Kirkko vuonna 2017.
Sijainti:  Kvinnherad, Norja
Kirkkokunta:  Norjan kirkko
Hiippakunta:  Bjørgvinin hiippakunta
Rakentamisvuosi:  1914
Materiaali:  puu
Istumapaikkoja:  226
Lisää rakennusartikkeleitaArkkitehtuurin teemasivulla
Uskedalin kirkko (norj. Uskedal kyrkje) on Kvinnheradin kunnassa Norjassa sijaitseva puinen pitkäkirkko vuodelta 1914.
Aiheesta muualla

Kuvia tai muita tiedostoja aiheesta Uskedalin kirkko Wikimedia Commonsissa
Asopós (Lakonia)

| Asopós Ασωπός |
| --- | --- |
[[Tiedosto:{{{kuva sinetti}}}|100px|Logo]] Logo
 Kunnallisyksikön sijainti
 Asopós
 Koordinaatit: 36°43′51″N, 22°51′15″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Lakonia
Kunta:  Monemvasiá
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  430502
Väkiluku (2021):  4 164
 – Kylä­yhdys­kunta:  1 214
 – Kylä:  1 195
Aikavyöhyke:  UTC+2
 – Kesäaika:  UTC+3
Asopós (kreik. Ασωπός) on Kreikan kylä sekä samanniminen Monemvasián kunnan kunnallisyksikkö (Δημοτική Ενότητα Ασωπού, Dimotikí Enótita Asopoú) ja entinen itsenäinen kunta. Se sijaitsee Lakonian alueyksikössä Peloponnesoksen alueella. Koko kunnallisyksikön väkiluku on 4 164 ja varsinaisen Asopóksen kylän väkiluku 1 195 (2021).